મીરાં નો જન્મ રાજસ્થાનના મેડતા માં રાઠોડ-રાજપૂત રાજ ઘરાનામાં ૧૪૯૮મ શરદ પૂર્ણિમાના દિવસે થયો હતો.તેના બાળપણ ની ઘણી રસપ્રદ વાતો અને ઘટનાઓ છે.તેમના રાજ પરિવારમાં સાધુ સંતોને ઘણું માન આપવામાં આવતું.એક વાર એક સંત આવ્યાં ખુબ સ્વાગત કરી તેમનું સન્માન કર્યું.આ સંત પાસે એક ખુબ સુંદર કૃષ્ણ ની મૂર્તિ હતી,બસ! આ મૂર્તિ મેળવવાની હઠ લઈને મીરાં બેસી ગઈ.તેને ઘરના એ ખુબ મનાવી પણ “માને તો એ મીરાં કેમ?” પરંતુ આ સંતને મનમાં થયું કે મારો આખો પ્રવાસ અહી જ પુરો થાય છે.આ મૂર્તિ મીરાને સોપવા માટે જ આ યાત્રા નુ આયોજન થયું છે ,એવું લાગતા સંતે તે મૂર્તિ મીરાને આપી દીધી.અને ત્યારથી કૃષ્ણ તરફ ની મીરાં ની ભાવનાઓએ આકાર લેવાનું શરુ કર્યું.આ ઉપરાંત એક ઘટના છે કે બાળક મીરાં ના મહેલ પાસેથી એક ‘જાન ‘ એટલે કે વરઘોડો પસાર થતો હતો અને તેણે માં ને પૂછ્યું કે,”માં આ કોણ છે અને ક્યા જાય છે?”માં જવાબ આપે છે કે,”બેટા,આ તો વર રાજા છે અને પરણવા જાય છે.” અને મીરાં એ પ્રતિ પ્રશ્ન કર્યો કે,”માં,મારો વર કોણછે?”એટલે માં તો મીરાના ભોળપણ પર હસી પડી અને કહ્યું કે,“આ જ તો છે તારો વર,તારા હાથમાં જ છે કૃષ્ણની મૂર્તિ એ જ તારો વર.” અને બસ! આ શબ્દો મીરાના જીવનના એક અદ્ભુત વળાંક સાબિત થયાં.અને મીરાં એ ગાયું